b'\n_START_ARTICLE_\nAngry Birds\n_START_PARAGRAPH_\nAngry Birds je arkadna videoigra, ki jo je ustvarilo finsko podjetje Rovio Mobile. Prvi\xc4\x8d je iz\xc5\xa1la decembra leta 2009 na Applovem operacijskem sistemu (Apple iOS) in zaradi mno\xc5\xbei\xc4\x8dnega uspeha so od takrat prodali \xc5\xbee 12 milijonov izvodov preko Applove spletne trgovine (App Store)._NEWLINE_Podjetje se je odlo\xc4\x8dilo za izdajo igre tudi na operacijskem sistemu Android in s tem, je postala dostopna tudi za uporabnike drugih telefonov z zaslonom na dotik._NEWLINE_Igra Angry Birds se igra tako, da morajo igralci s fra\xc4\x8do izstreliti ptice v razli\xc4\x8dne prepreke in ovire tako, da pokon\xc4\x8dajo pra\xc5\xa1i\xc4\x8de. Ko igralci v igri napredujejo in dose\xc5\xbeejo razli\xc4\x8dne stopnje, se pojavijo nove vrste pti\xc4\x8dev, ki imajo razli\xc4\x8dne sposobnosti in omogo\xc4\x8dajo, da igralec dose\xc5\xbee ve\xc4\x8d to\xc4\x8dk._NEWLINE_Med ustvarjanjem igre so si sprva domislili le animirane brezkrile pti\xc4\x8de in \xc5\xa1ele kasneje, ko je izbruhnila pra\xc5\xa1i\xc4\x8dja gripa, so dobili idejo, da bi bili pti\xc4\x8di veliki sovra\xc5\xbeniki pra\xc5\xa1i\xc4\x8dev in da bi bil cilj igre zadevanje le-teh, obdanih z mnogimi ovirami._NEWLINE_Igra je postala zelo uspe\xc5\xa1na, ker je igralca hitro zasvojila in bila cenovno zelo dostopna. Zaradi tako velike popularnosti je bila izdana tudi v razli\xc4\x8dici za osebne ra\xc4\x8dunalnike. _NEWLINE_Leta 2010 je postala celo hit med najbolj aktualnimi igrami in prav tako najuspe\xc5\xa1nej\xc5\xa1a mobilna aplikacija, kar jo je svet kdajkoli videl.'